Viime aikoina olen nähnyt julkisuudessa useita ääri-uskonnollisia musliminaisia, jotka paheksuvat äänekkäästi länsimaalaisia tasa-arvon normeja ja vapaata yhteiskuntamallia. He asuvat vapaaehtoisesti ilman kenenkään painostusta vapaassa Suomessa, joka on rakennettu tasa-arvon puolustajien avulla. Esimerkiksi nyt pääsiäisenä iranilaisella televisiokanavalla esiintyi Suomessa asuva iranilaisnainen, joka haukkui Suomea ja ihaili Iranin systeemiä.

Olen keskustellut useamman kerran lännessä asuvien, usein kahta huntua päällekkäin käyttävien erittäin uskonnollisten naisten kanssa. Nämä yksilöt ovat olleet uskonnollisesti erittäin vakaumuksellisia, vastustaneet länsimaista kulttuuria ja puolustaneet islamia sataprosenttisesti ilman kritiikkiä. Monet näistä tiukkapipoisista naisista ovat suomalaisten tai ulkomailla toimivien islamilaisten poliittisten puolueiden aktiivisia jäseniä ja he kritisoivat tasa-arvon normeja.

Ihmettelen, miksi tällaiset ihmiset asuvat maassa jossa on niin “paha ja epäoikeudenmukaista” olla. Olen esimerkiksi monet kerrat luennoillani kohdannut sellaisia osallistujia, jotka ovat sotkeneet luentoani pelkästään asiallisen kritiikin takia jota olen esittänyt islamista.

Minua ihmetyttää erityisesti se, että samat ihmiset esiintyvät ihmisoikeusaktivisteina, feministeinä ja YLE:n ohjelmien asiantuntijoina. Ihmisen, joka ei ole valmis kuuntelemaan asiallista kritiikkiä harjoittamistaan epätasa-arvoisista käytännöistä ei pitäisi olla tasa-arvon puolustajien lellikki.

Uussuomalaisten pitää omaksua suomalaisen kulttuurin hienoja osia sekä avoimesti hyväksyä asiallista kritiikkiä ja keskustelua, joka kohdistuu heidän lähtömaan uskontoon ja kulttuuriin. Samaan aikaan meidän kaikkien on tietenkin taisteltava rasismia, syrjintää ja epäoikeudenmukaisuutta vastaan Suomessa ja maailmalla.

On kaksinaamaista asua maassa, jossa tasa-arvon puolesta on tehty mittaamattomia uhrauksia ja sen arvojen päällä lepää koko yhteiskunta, mutta samalla ihailla islamilaista, epätasa-arvoista yhteiskuntamallia jossa naisen arvo on vain puolet miehen arvosta, jos aina sitäkään.

Alan Salehzadeh